《陆华甫自新都归阳羡别业枉顾惠山》
明代·孙继皋

踏遍沧江一布衣，故人相见白头稀。身如陆羽尝泉至，家近张公指洞归。

谷雨过时宜茗椀，松云长日在荆扉。逢君爱问山中事，尘世浮名有是非。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。